اوکراینا دؤولت باشقانی ولودیمیر زلنسکی، روسیا اوردوسونون اوکراینانین نظامی اولمایان و انرژی آلت‌یاپیلارینا یئنی موشک سالدیریلارینا حاضیرلاشدیغینی ادعا ائتدی.
ولودیمیر زلنسکی، گئجه ساعاتلارین‌دا تلگرام حسابیندان پایلاشدیغی گونلوک گؤرونتولو مئساژیندا، ۲۴ فوریه‌ده باشلایان روسیا-اوکراینا ساواشینین داوام ائتدیگینی خاطیرلاتدی.
سون دؤنملرده اولدوغو کیمی بو هفته ده دونتسک جبهه‌سینده ان آغیر چاتیشمالارین داوام ائتدیگینه دقت چکن زلنسکی،
"جبهه‌ده وضعیت اولدوقجا آغیر‌دیر" دئدی.
روسیانین اؤتن هفته اوکراینادا یئنه مولکی و حساس انرژی آلت‌یاپیلارینی بومبالادیغینی بیلدیره‌ن زلنسکی، سالدیریلار نتیجه‌سینده اؤلکه‌ده‌ اورتایا چیخان انرژی سورونلارینین حلی اوچون چالیشمالار ائدیلدیگینی بیلدیردی.
روسیانین یئنی سالدیریلارا حاضیرلاشدیغینی ادعا ائد‌ن اوکراینا لیدئری، روسلارین موشکلری اولدوغو مدتجه ساکیتلشمه‌یه‌جکلرینی دیله گتیردی.
